Elize Cawood R10 000 ryker vir kankerstryd | Netwerk24
Deur AJ Opperman 04 Julie 2020 10:00
“Julle!!!! Dit is net ongelooflik! Is julle seker?”
So het die aktrise Elize Cawood gesê toe R10 000 vir haar inbetaal is nadat ’n fonds gestig is om haar in haar kankerstryd by te staan.
Mense het hul harte en beursies oopgemaak en vir haar geld inbetaal.
Elize Cawood en Wilson Dunster.
Die fonds duur voort.
Die Suid-Afrikaanse Legendesmuseum in Pretoria het die fonds gestig nadat die konsert wat Afrikaans is Groot (AIG) vir haar sou hou, weens die Covid-19-pandemie onbepaald uitgestel is.
Dié konsert sal wel aangebied word wanneer daar meer duidelikheid oor groot byeenkomste is.
Maar totdat dit nie gehou kan word nie, kan die geld wat hulle met die konsert sou verdien nie aan Cawood oorhandig word nie.
Cawood, wat Donderdag in RSG se eerste Covid-19-drama, Krag, te hoor was, het in November 2019 laas gewerk nadat kanker by haar gediagnoseer is.
Sy het wel vanjaar in die kykNET-sepie Binnelanders verskyn, maar die tonele is laat verlede jaar verfilm.
• Besoek https://pay.yoco.com/Elize-Cawood-Fonds indien jy Cawood geldelik wil bystaan.
Meer oor: Elize Cawood | Barry Pretorius | Kanker | Fonds
Fonds gestig om Cawood in kankerstryd by te staan
Akteurspaar in komiese stuk op webwerf